jkorsvik/nowiki_second_scrape_merged huggingface dataset:
Bertesbukta

Bertesbukta («Bertes») er et utendørs badeanlegg i bydelen Lund i Kristiansand som er populært om sommeren.
I Bertesbukta finnes serveringsted, sittegrupper, rutsjebane som fører ut i sjøen, badetrapper, badebrygge, badeflåte, tribuneanlegg, toaletter, små sandstrender og svaberg. Det er også stupetårn på 3,5 og 10 meter. Ved anleggelsen av anlegget ble det lagt vekt på at den skulle være tilgjengelig for barn og funksjonshemmede. Før Kristiansand fikk innendørs svømmehall, ble det konkurrert i både svømming og stup i Bertesbukta.  Ved Bertesbukta ligger også campingplassen Roligheden.  Fra Bertesbukta fører en trapp opp til det tidligere kystfortet Gleodden og turvei videre til tidligere Marvika Orlogsstasjon.


== Eksterne lenker ==
Bertesbukta på visitnorway.no
Roligheden camping
Roligheden ferieleiligheter
Laholmsbukten

Laholmsbukten er en bukt ved Kattegat, og er Skandinavias lengste strand. Bukten er cirka 20 km bred og går fra Tylösand til Båstad. Den tilnærmet sammenhengende stranden langs bukten er over fire mil lang.
Bukten er langgrunn med et middeldyp på 15 meter. Flere steder går E6 svært nær stranden. Stranden markerer grensen mellom det Göteborg-dominerte Vest-Sverige og dansk-skånske Øresund-regionen, sammen med den langstrakte Hallandsåsen som i sør faller ut i Laholmsbukten. 
Flere kjente badesteder ligger ved Laholmsbukten. Lengst i sør ligger Båstad, hvor det på stranden er anlagt et tennisanlegg hvor det årlig spilles ATP- og WTA-turneringer umiddelbart etter Wimbledonturneringen. Videre nordover følger små badebyer som Hemmeslövsstrand, Eskilstorpsstrand og Skummeslövsstrand og Mellbystrand. Like inn i landet på motsatt side av E6 ligger byen Laholm. Deretter følger den største byen i området, Halmstad. Vest for Halmstad går bukten over i den mer kjente stranden Tylösand, der Roxette-stjernen Per Gessle har et hotell og museum.
De tre Laholmsbukten-kommunene Båstad, Laholm og Halmstad har et samlet areal på 2 142 km² og 132 000 innbyggere. Kjøretiden er rundt halvannen time både fra Halmstad til Göteborg og fra Båstad til København.


== Eksterne lenker ==
(en) Laholmsbukten – kategori av bilder, video eller lyd på Commons
Bélep

Bélep (fransk: Bélep, archipel des Bélep, nyelâyu: Dau Ar) er en øygruppe og en kommune nordvest for Grande-Terre i Ny-Caledonia. Kommunen dekker 69,5 km² og hadde i 2014 en befolkning på 843. Den tilhører provinsen Nord. 


== Geografi ==
Øygruppen ligger i forlengelsen av hovedøya Grande Terre innenfor Ny-Caledonias barriererev og består av to større koralløyer, Pott (Phwoc) og Art (Aar), samt flere mindre øyer. Kommunen omfatter i tillegg også Îles Daos du Nord og Îles Daos du Sud sør for Art. Høyeste punkt er 283 moh.


== Historie ==
Første europeiske besøkende var orlogskaptein James Cook i 1774.


== Samfunn ==
Kommunen hadde en befolkning på 843 ved folketellingen i 2014. Største tettsted er Wala på Art.
En del av befolkningen er kanaker. Disse taler i hovedsak yalâyu (98,6 %). Kanakbefolkningen tilhører det tradisjonelle distriktet Bélep i det tradisjonelle området Hoot ma Waap og er fordelt på sju stammer: Saint Joachim, Saint Joseph, Saint Louis, Saint Pierre, Sainte Anne, Sainte Marie og Sainte Thérèse. Stammeland utgjør 80 % av arealet i kommunen.


== Referanser ==
Tvøroyrar Bóltfelag

Tvøroyrar Bóltfelag (TB) er en færøysk fotballklubb som holder til i Tvøroyri på Suðuroy. Klubben ble stiftet 13. mai 1892, og er Færøyenes eldste fotballklubb. 
TB spilte i 2014-sesongen på nest øverste nivå på Færøyene, etter nedrykk fra øverste divisjon i 2013. TB har vunnet 1. deild i 2014 og flytter opp til Effodeildin for 2015-sesongen.


== Meritter ==
Seriemester (7):
1943, 1949, 1951, 1976, 1977, 1980 og 1987.Cupmester (5):
1956, 1958, 1960, 1961 og 1977.


== Referanser ==


== Eksterne lenker ==
Offisielt nettsted 
(en) TB Tvøroyri – kategori av bilder, video eller lyd på Commons
Bellona-revene

Bellona-revene (fransk: récifs de Bellona eller récifs de Bellone) er en atoll sør for Chesterfieldøyene i Korallhavet i det sørlige Stillehavet. Atollen er en del av det franske området Ny-Caledonia.
Atollen har en maksimal diameter på 482 km og strekker seg over et område på 9426 km².


== Referanser ==


== Eksterne lenker ==
Chesterfield et Bellona. Mission de suivi terrestre. Janvier 2012, Service de la  pêche et de l'environnement marin, Direction des affaires maritimes de la Nouvelle-Calédonie (fransk)
Île des Pins

Île des Pins eller Kunié er ei øy og en kommune i provinsen Sud i Ny-Caledonia. Den ligger 50 km sørøst for Grande-Terre. Kommunen dekker 152,3 km². I 2014 hadde den en befolkning på 1958. Île des Pins tilhører provinsen Sud.


== Navn ==
Île des Pins kalles Kunié på kanakisk. Navnet Île des Pins, «furuøya», er navnet europeere satte på øya på grunn av at det furulignende treet cookfuru (Araucaria columnaris) vokser der.


== Geografi ==
Île des Pins ligger i forlengelsen av Grande-Terre. Øya er omgitt av et korallrev kalt Récif Tiaré. Den har et sentralt platå. Høyeste punkt er Pic Nga på 262 moh. I sørvest ligger den mindre øya Île Kotomo .


== Historie ==
Første europeer til å nå Île des Pins var orlogskaptein James Cook, som seilte forbi i 1774.


== Samfunn ==

Viktigste by er Vao på sørkysten.
To tredeler av befolkningen i kommunen er kanaker. Den kanakiske befolkningen tilhører det tradisjonelle distriktet Île des Pins i det tradisjonelle området Djubea-Kapone og er fordelt på åtte stammer: comagna, gadji, kéré, ouatchia, touété, vao, wapan og youati. Stammeland utgjør 92 % av arealet i kommunen.Øya har flyplass med flyforbindelse til Nouméa. Ile des Pins lufthavn  ligger nordvest på øya omkring 15 km fra administrasjonssenteret Vao og 12 km fra turistdestinasjonen Oro-bukta og omkring 10 km attraksjonene Kuto og Kanuméra.


== Referanser ==
Visethammaren tunnel

Visethammaren tunnel er en nedlagt veitunnel mellom Sjøholt og Dyrkorn i Møre og Romsdal. Den er 370 m lang og har en kjørebane på 3,4 m og er 4,3 m høy. Den ble sprengt ut på 1930-tallet (gjennombrudd i 1938) og var i bruk på fylkesvei 650 til 1985 da den nye Visettunnelen var klar. Tunnelen inngikk i hovedveianlegget Stordal-Ørskog, og strekningen Viset-Dyrkorn var kjørende i 1939. Den opprinnelige veien gikk her i et svært bratt og vanskelig terreng og ble anlagt en tid da veitunneler ikke var vanlig, utenom tunnelen ble det tildels bygget 6-10 m høye murer. Den har et rasoverbygg i hver ende, disse er nå sammenraste.


== Galleri ==

		
		
		
		


== Referanser ==
Tvøroyrar kirkja

Tvøroyrar kirkja er en trekirke fra 1908 i Tvøroyri på Suðuroy på Færøyene. 
Kirken ble prefabrikkert i Norge av Strømmen Trævarefabrik , en fabrikk som har levert flere andre kirkebygg (så som Grytviken kirke og Ormøy kirke), og så fraktet til Færøyene. Kirken ble deretter satt opp og vigslet i Tvøroyri i 1908.Kirken betjener et sogn, Froðbiar sókn, som har sammenfallende grenser med kommunen Tvøroyri.


== Referanser ==


== Eksterne lenker ==
Churches in Suðuroy Arkivert 13. august 2014 hos Wayback Machine. – hos visitsuduroy.fo (engelsk)
Håkavik

Håkavik, også omtalt som Håkvik eller Håkavika, er en grend i Salangen kommune i Sør-Troms. Grenda ligger langs fylkesvei 152, mellom Sjøvegan og Lavangsnes, og er delvis fraflyttet med to fastboende (per 01. august 2014). Håkavika benyttes i hovedsak som feriested i sommerhalvåret, og stedet er et utgangspunkt for turer til det  1 235 meter høye Høgfjellet og Reitetinden, som er 1 038 meter høyt. Havfiske er også en rekreasjonsmulighet i området.
Lomsesanden

Lomsesanden er en ca. 500 meter lang sandstrand i Farsund kommune, stranden er en av flere strender på halvøya Lista (kalt Listastrendene).  Stranden, som  ligger skjermet mot vind fra vest er en populær badestrand på varme dager om sommeren. Badestranden er tilrettelagt for funksjonshemmede. Ved Lomsesanden finnes det toaletter og kiosk på Lomsesanden Familiecamping like ved. Ved Lomsesanden ligger Røyrtjønn naturreservat, et vernet område, kjent for sitt fugle- og planteliv.


== Bildegalleri ==

		


== Eksterne lenker ==
Lomsesanden på www.badeplasser.no
Tømmerstikk

Tømmerstikk er en enkel måte å feste tauenden i et rundt feste. Kombinert med halvstikk på fastparten rundt festet nærmere enden som peker i samme retning som draget inngår tømmerstikket i det resulterende mulestikket, som er rimelig sikkert.
Knuten er pålitelig med last og lett å løsne uten belastning.


== Referanser ==
Domra

Domra (russisk: Домра) er et russisk klimpre- eller strengeinstrument i luttfamilien med 3–4 metallstrenger og rund kropp. Den spilles ofte sammen med balalaika. Karakteristisk for domraen er den lange halsen. Instrumentet spilles vanligvis med et plekter.
Foruten de trestrengede domraene (stemt i kvarter) finnes også en firestrengers versjon, som stemmes i kvinter på samme måte som fiolin og mandolin. Et lignende instrument er den ukrainske kobza.
Domra finnes i flere størrelser, fra piccolo til kontrabass. Det sistnevnte instrumentet er nesten en meter lang med en halvklode på ca. 80 cm som resonanskasse.


== Historie ==
Navnet Domra forekommer i den russiske litteratur allerede på 1500-tallet. Domraen var på den tid framfor alt et instrument for gjøglere. På 1600-tallet ble gjøglervesenet bekjempet av tsaren og kirken, noe som førte til at instrumentene ble slått i stykker eller brent. Dermed forsvant domraen helt. Dokumentasjonen er mangelfull, det finnes ingen avbildninger og bare noen mindre notater.
Mot slutten av 1800-tallet ble den trestrengede domra rekonstruert av Vasilij Andrejev. Den ble bygd i samme størrelser som fiolinfamiliens: piccolo, prim, alt, tenor, bass og kontrabass. Den firestrengede domraen ble skapt tidlig på 1900-tallet.


== Litteratur ==
Curt Sachs: Reallexikon der Musikinstrumente. Berlin 1913, Verlag Julius Bard Online www.archive.org
Anthony Baines: Lexikon der Musikinstrumente. Bärenreiter, ISBN 3-7618-1220-5
Laura J. Olson: Performing Russia. (Studien zur russischen Volksmusik) ISBN 0-415-32614-1


== Eksterne lenker ==
(en) Domra – kategori av bilder, video eller lyd på Commons 
Private Website der Domraspielerin Tamara Wolskaja
Pavlovski's Balalaika orchestra in Denmark. se "Instruments"
Balalaika and Domra Association of America.
Klemknute

Klemknute, også kjent som dreiereipstikk, dreiereippstikk med ekstra tørn, eller prusik, er en knute som etterligner måten hånden griper et tau.
Klemknute er den friksjonsknuten som er symmetrisk; det finnes andre friksjonsknuter som bærer navn som Valdotain, Klemheist, Hedden, Blakes, Distel, Bachmann, Knut, Todd-Kramer, Schwabisch, Icicle, Autoblock-Machard, Farimond, Michoacan-Martin.


== Egenskaper ==
En klemknute utformes vanligvis ved hjelp av flere tørn av et tynnere tau rundt et tykkere tau som skal bære hovedvekten. (Vanligvis betegnes det tykkere tauet som stående tau, men det kan også være et tau som f.eks hales inn med last påhengt en eller flere løkker av tynnere tau.) Når en slik klemknute er utformet og strammet riktig, har den en meget nyttig oppførsel: 

ved å ta rundt den og dra, kan man skyve den langs det tykkere tauet, til den posisjon man vil langs dette tauet;
når det tynnere tauet så belastes i en av lengderetningene til det tykkere tauet, vil knuten gripe rundt det tykkere tauet og holde sin posisjon.


== Bruk ==
Klemknutens særpregede egenskaper gjør at den kan være veldig nyttig ved klatring oppover eller nedover fritthengende tau ved fjellklatring eller ved tre-klatring, samt ved heising eller firing av last (slik som en båre med sårede) under redningsarbeid.
Andre mulige bruksscenarier kan være:

For å gripe og dra et tau (en slags håndtak funksjon)
For å sikre oppnådd avstand ved å gripe og dra tauet (en slags trappetrinn funksjon)
For lett å flytte knuten videre så den kan fungere som det neste trappetrinn
For å unngå lange fall hvis man mister taket under opp eller nedstiging (sikring mot skade ved lengre fall)
For å justere arbeidsstilling etter at stigning er ferdig (en slags beltespenne funksjon)


== Utforming ==
Klemknute (prusik)  kan utformes ved å plassere en bukt over det andre tauet og surre resten av dette første tauet (begge tampene) flere ganger rundt det andre tauet på innsiden av bukten. Klemknute  kan sies å være en variant av Børedrag med flere turn på begge sider.


== Se også ==
Klemmeknuter


== Referanser ==
Sprint-NM på skøyter junior 1982

Sprint-NM på skøyter junior 1982 ble avholdt på Templarheimen idrettspark i Tromsø 16. og 17. januar 1982.Teknisk arrangør var Tromsø Skøyteklubb. 
Juniornorgesmestere i sprint ble Tanja Torbergsen, Ishavsbyen SK for damene. Pål-Jan Stokke, Tynset IF‎ for herrer yngre junior og Ståle Njåtun, Asker SK for herrer eldre junior, Arne Nicander Nilsen vant tre distanser i eldre junior-klassen, og ville ha vunnet om han ikke hadde blitt diskvalifisert på førstedagens 500 meter.


== Sammenlagt damer junior ==


== Sammenlagt herrer eldre junior ==


== Sammenlagt herrer yngre junior ==


== Kilder ==
Eng, Trond og Teigen, Magne, red. (2005). «Kvinner, Junior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 178. Arkivert fra originalen 26. juli 2017. Besøkt 26. august 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Junior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 139. Arkivert fra originalen 26. juli 2017. Besøkt 26. august 2014. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter junior 1982, Junior kvinner – Resultatoversikt på SpeedSkatingNews.info.
(en) Sprint-NM på skøyter junior 1982, Junior menn (både eldre og yngre) – Resultatoversikt på SpeedSkatingNews.info.
Ung og forelsket

«Ung og forelsket» er en norsk sang. Melodien ble skrevet av Jolly Kramer-Johansen og teksten ble skrevet av Juul Hansen. Den var ett av bidragene til Melodi Grand Prix 1966, den norske uttagingen til Eurovision Song Contest 1966 i Luxembourg.
Sangen ble framført på norsk av Grynet Molvig med lite orkester og så på nytt av Anita Thallaug med stort orkester. Den endte på en tredjeplass med 7 poeng.


== Innspilling ==
Grynet Molvig. Utgitt på singlen Triola TN 434 i 1966.


== Referanser ==
When the boys return

When the boys return er en norsk dokumentarfilm fra 2012, regissert av Tone Andersen. Filmen hadde premiere på International Documentary Film Festival Amsterdam 20. november 2012


== Handling ==
When the boys return følger tenåringsgutter som deltar i en terapigruppe etter å ha sluppet ut fra israelske fengsler. Etter å ha blitt revet bort fra familiene sine måneder tidligere, møter de nå utfordringene ved å returnere tilbake til livet utenfor murene.
Mohammad Jamil (15) ble løslatt fra fengsel forrige sommer, og han kan klarer ikke helt å ta seg sammen og han ender ofte opp i krangler med faren sin eller i nye konfrontasjoner med israelske soldater. Han vil ikke tilbake på skolen igjen og moren til Mohammad er redd for at han vil bli arrestert igjen.
Mahran (20) ble arrestert som fjortenåring, og livet han hadde utenfor murene ser ut til å ha stoppet opp. Fem år etter at han ble løslatt er han fortsatt ikke tilbake på skolen, har ikke jobb og bruker tiden sin alene med videospill om natten.
Hamze (16) vil komme seg så langt vekk fra flyktningleiren som mulig. Han tar ekstra kurs for å kunne studere, men klarer ikke å konsentrere seg og lar aggresjonen sin gå ut over familien.
Å fortelle om hva de har opplevd til omverdenen er ikke lett for guttene, men de er stadig plaget av minnene fra innsiden av fengslene. I terapien begynner de å åpne seg opp og forteller om frykten og marerittene de fortsatt sliter med. På det tredje terapimøtet møter ikke Malik opp. Soldatene kom for å arrestere han tre dager tidligere. Samme uke blir også faren til Mohammad Jamil avhørt av myndighetene. På tross av alt som har skjedd med dem, har guttene fortsatt drømmer og fremtidsplaner. Mahran vil bli pilot når okkupasjonen tar slutt, andre vil bli advokater og en annen doktor.


== Priser og nominasjoner ==
Al Jazeera Film Festival Best medium length Documentary in the Child & Family award section.
 Awards of the 16th Olympia International Film Festival
Olympia Festival, Childrens Jury – Nominert
Prix Europa - TV DOCUMENTARY - Nominert 
Social Impact Media Awards – Special jury mentions – Documentary  - Special mention 


== Anmeldelser ==
Filmen har mottatt relativt middelmådige anmeldelser.


== Referanser ==


== Eksterne lenker ==
(en) When the boys return på Internet Movie Database 
(nl) When the boys return på MovieMeter 
(en) When the boys return på Rotten Tomatoes
Liran Liany

Liran Liany (hebraisk: לירן ליאני, født 24. mai 1977) er en israelsk fotballdommer som til daglig dømmer i Israels øverste divisjon Ligat ha'Al. I tillegg har han dømt flere internasjonale kamper både i regi av FIFA og UEFA.
Liany begynte å dømme fotball på profesjonelt nivå (Ligat ha'Al) i 2006 og ble utnevnt til FIFA-dommer i 2010. Han dømte flere kamper i UEFAs kvalifiseringspill til VM i fotball 2014. For UEFA har han også vært hoveddommer for flere EM-kvalifiseringer på ulike aldersbestemte nivåer. I tillegg har han vært hoveddommer i UEFA Europa League 2011/12, UEFA Europa League 2012/13 og UEFA Europa League 2013/14.


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Filosofiåret 1200

Filosofiåret 1200 er en oversikt over hendelser, utgivelser og personer med tilknytning til filosofi i 1200.


== Hendelser ==


== Publikasjoner ==


== Fødsler ==
Athir al-Din al-Abhari, filosof, astronom, astrolog og matematiker (døde i Persia i 1262 eller 1262)
1193-1206: Albertus Magnus, tysk filosof, teolog og naturvitenskapsmann (død 1280)


== Dødsfall ==
23. april – Zhu Xi (kinesisk: 朱熹, pinyin: Zhū Xī, W.-G.: Chu Hsi), Kinas fremste  neokonfucianske filosof. Han underviste ved det fremstående Den hvite hjorts grottes akademi og var Song-keiserens lærer og rådgiver. (født 1130)
		


== Referanser ==
Filosofiåret 1210

Filosofiåret 1210 er en oversikt over hendelser, utgivelser og personer med tilknytning til filosofi i 1210.


== Hendelser ==


== Publikasjoner ==


== Fødsler ==


== Dødsfall ==
Chinul (Jinul, 知訥), koreansk buddhistmunk og filosof fra Goryeoperioden, også kjent under tilnavnet Statsveileder Pojo. Han regnes som en sentral person i utviklingen av den koreanske zenbuddhismen (seon-).  (født 1158)
Rakkfjordmyran naturreservat

Rakkfjordmyran naturreservat er et naturreservat i Tromsø kommune i Troms. Det omfatter et myrområde i Rakkfjordvassdraget nord på Kvaløya. Området domineres av fattige bakkemyrer oppdelt av bekker, vann og skogdrag. Reservatet har et rikt og variert fugleliv, og er et av fylkets viktigste hekkeområder for våtmarksfugl. Flere fuglearter som hekker her er ellers ikke vanlige i denne delen av Troms.Reservatet ble opprettet i 1983 for å bevare et godt eksempel på et myrområde som er typisk for regionen.


== Referanser ==
Linwood Barclay

Linwood Barclay (født 1955 i Darien, Connecticut, USA) er en amerikansk-født kanadisk forfatter.
Barclays familie flyttet til Toronto i Canada i 1959. Han studerte litteratur ved Trent Universitet i Peterborough, og arbeidet senere som journalist. I 1993 overtok han Toronto Stars humorspalte, tekster fra denne spalten er publisert i bokform i tre samlinger. Etter flere bokutgivelser i humorsjangeren, noen med kriminalintriger, utga Barclay i 2007 den bestselgende thrilleren No Time for Goodbye (norsk tittel Uten et ord) som ble hans internasjonale gjennombrudd. Hans bøker var per 2013 oversatt til 40 språk og solgt i 5 millioner eksemplarer.


== Bibliografi ==
Father Knows Zilch: A Guide for Dumbfolded Dads. (1996)
This House Is Nuts! (1997)
Last Resort: A Memoir(2000)
Bad Move (2004)
Bad Guys (2005)
Lone Wolf (2006)
Stone Rain (2007)
No Time for Goodbye (2007)
Too Close to Home (2008)
Fear the Worst (2009)
Never Look Away (2010)
The Accident (2011)
Clouded Vision novellesamling (2011)
Trust Your Eyes (2012) – også utgitt som  360: A Novel
Never Saw It Coming (2012)
A Tap on the Window (2013)
No Safe House (2014)


=== Oversettelser til norsk ===


== Priser og utmerkelser ==
Arthur Ellis Award for beste kriminalroman 2009, for Too Close to Home


== Referanser ==


== Eksterne lenker ==
(en) Offisielt nettsted 
(en) Linwood Barclay på Internet Movie Database 
(en) Spalte i Toronto Star
Michael Oliver

Michael Oliver (født 20. februar 1985 Ashington i Northumberland) er en engelsk fotballdommer som til daglig dømmer i Englands øverste divisjon Premier League. I tillegg har han dømt flere internasjonale kamper både i regi av FIFA og UEFA.
Oliver begynte å dømme fotball i 2003 på nedre nivåer i seriesystemet, men begynte på profesjonelt nivå i 2007 da han fikk tildelt kamper under The Football League. I mai 2007 dømte han finalen under Conference National på Wembley Stadium mellom Exeter City FC og Morecambe FC (1–2).I 2010 ble han utnevnt til FIFA-dommer, og samme år ble han tiltenkt kamper i den øverste divisjonen Premier League. Senere samme måned ble han den yngste dommeren noensinne til å dømme en kamp i Premier League da han ble tildelt kampen mellom Birmingham City FC og Blackburn Rovers FC den 21. august 2010. Med en alder av 25 år og 182 dager gammel slo han den tidligere rekorden som ble holdt av Stuart Attwell på 25 år og 322 dager.Den 10. august 2014 var Oliver dommer i FA Community Shield mellom Arsenal FC og Manchester City FC (3–0).


== Referanser ==


== Eksterne lenker ==
Dommerprofil hos Worldreferee.com
Dommerprofil hos Soccerway.com
Daniel Ottesen Bildt

Daniel Ottesen Bildt (født 1590, død 1664) var en norsk godseier, adelsmann, krigskommissær og oberstløytnant av dansk avstamning. Han eide Hafslund og var gift med Birgitte Jensdatter Bjelke, datter av Norges kansler Jens Bjelke.
Han var sønn av Otte Danielsen Bildt til Nes og Inger Jespersdatter Vognsen til Hæstrup i Nordjylland.


== Referanser ==
Sten Willumsen Rosenvinge

Sten Willumsen Rosenvinge (død 1647) var en dansk-norsk admiral og godseier som eide Tose (Thorsø herregård) fra 1624 til 1647.
Willumsen var sønn av Willum Henriksen Rosenvinge og Bente Mostsdatter Gere.
I perioden 1613–30 var Willumsen sjef for Bremerholm, den dansk-norske flåtens base i København. Han kom til Norge i 1630 for å føre tilsyn med jernverkene i Sør-Norge. Gjennom ekteskap Karen Clausdatter Mylting ble han eier av Tose og annet jordegods i Norge. Han kjøpte også mye gods på egen hånd. I 1641 ble han krigskommissær i Norge.


== Referanser ==


== Litteratur ==
Samlinger til det Norske Folks Sprog og Historie, 1836
Mesterligafinalen i fotball for menn 2012/13

Mesterliga-finalen 2012/2013 ble spilt lørdag 25. mai 2013 mellom Bayern München og Borussia Dortmund på Wembley Stadium i London. Kampen endte 2-1 til Bayern München etter et sent mål av Arjen Robben.


== Detaljer ==

Banens beste: Arjen Robben Assistentdommere:
Renato Faverani (Italia)
Andrea Stefani (Italia)
Fjerdedommer:
Damir Skomina (Slovenia)


== Referanser ==
Donaukanalen

Donaukanalen er en forgrening elven Donau mere enn en menneskeskapt, utgravd kanal. Den er en 17,3 km lang vannvei og er ligger utelukkende  i Østerrikes hovedstad Wien. Den Skiller lag fra hovedelven i Döbling og møter Donau igjen i Simmering. Slik skapes det en øy, som inneholder to av byens 23 distrikter i Wien, Brigittenau og Leopoldstadt.
I motsetning til selve Donau løper Donaukanalen gjennom Wiens sentrum, Innere Stadt, hvor elven Wien (Wienfluss) renner ut i den.
Donaukanalen krysses av 15 veibroer og fem togbroer.


== Referanser ==


== Eksterne lenker ==
(en) Donaukanal – kategori av bilder, video eller lyd på Commons 
Donaukanal på aeiou Encyclopedia
Herman Anker Bernhoft

Herman Anker Bernhoft (født 1869, død 1958) var en dansk diplomat. Han var Danmarks sendemann (da betegnet minister) i Paris i periodene 1913–1932 og 1939–1941. Han representerte Danmark på fredskonferensen i Versailles og førte forhandlingene om Nordslesvigs gjenforening med Danmark i 1920. Han var i 1921 formann for Ålandskonferensen i Genève, og var også formann for den danske delegasjonen under Grønlandsprosessen ved Den faste domstol for mellomfolkelig rettspleie i Haag 1932–1933.


== Referanser ==


== Litteratur ==
Biografi i Dansk Biografisk Leksikon